b'\n_START_ARTICLE_\nMark III\n_START_SECTION_\nZgodovina in opis tanka\n_START_PARAGRAPH_\nPopularnost tankov se je pojavila s pojavom tanka Mark I, \xc5\xa1e posebej po zelo uspe\xc5\xa1nem boju pri Sommi. General Douglas Haig je naro\xc4\x8dil 1000 primerkov tega tanka, vendar so to naro\xc4\x8dilo 10. oktobra preklicali. Zaradi pritiskov javnosti in potreb so naro\xc4\x8dilo \xc5\xa1e enkrat potrdili. S serijsko proizvodnjo so nastajali tudi nove verzije tanka Mark I. Tako je nastal tudi tank Mark III, ki se je uporabljal za urjenje. Ta tank je nastal po tanku Mark II, ki se je prav tako uporabljal za urjenje. Razlika med tema dvema tankoma je bila, da je bil Mark II bolj podoben Marku I. Mark III pa je bil predverzija tanka Mark IV, ki so ga razvijali takrat kot naslednika tanka Mark I. Podobno kot tank Mark II je bil Mark III skoraj neoboro\xc5\xbeen. Zadnja dva tanka Mark III sta bila uni\xc4\x8dena v drugi svetovni vojni.'